Հիփ հոփ

**Հիփ հոփ** (), երաժշտական ժանր, որը սկիզբ է առել 1970-ականների սկզբին աֆրոամերիկացիների և կարիբյան ներգաղթյալների կողմից Նյու Յորքի Բրոնքս թաղամասում։ Հիփ-հոփ երաժշտությունը ծագել է որպես թմրամիջոցների և բռնության դեմ պայքարող ժանր, որը բաղկացած է ոճավորված ռիթմիկ երաժշտությունից (սովորաբար կառուցված է թմբուկի հարվածների շուրջ), որը հաճախ ուղեկցվում է բանաստեղծական խոսքի ռիթմիկ մատուցմամբ (ռեփով)։

## Անվան ստուգաբանություն
Հիփ (Hip) բառը օգտագործվում էր աֆրոամերիկյան բարբառում դեռ 1898 թվականին և նշանակում էր մարդու մարմնի շարժունակ մասերը, իսկ Հոփ (Hop) բառը՝ սեփական շարժումը։ «hip hop!» արտահայտությունը նաև նշանակում է խելացի շարժում։

## Պատմություն
Հիփ-հոփը որպես երաժշտական ​​ժանր և մշակույթ ի հայտ եկավ 1970-ականներին, երբ թաղային երեկույթները սկսեցին ավելի տարածված լինել Նյու Յորքում, հատկապես Բրոնքսում ապրող աֆրոամերիկացի երիտասարդների շրջանում։

1980-ականներին հիփ հոփը որպես երաժշտական ինքնուրույն ժանր սկսեց զարգանալ և տարածվել ամբողջ աշխարհում։

Այդ ընթացքում հանրաճանաչություն ձեռք բերեց հիփ հոփի գանգստերական ռեփ () ենթաժանրը, որը կենտրոնացած էր աֆրոամերիկացիների հանդեպ ռասայական հալածանքների, աղքատության և վատ կենսապայմանների վրա։

1990-ականների սկզբին և կեսերին ԱՄՆ արևմտյան ափի հիփ հոփում () գերակշռում էր ջի-ֆանկը (), մինչդեռ արևելյան ափի հիփ հոփում () գերակշռում էին ջազ ռեփը (), այլընտրանքային հիփ հոփը () և հարդքոր ռեփը ()։

Հիփ-հոփ երաժշտության ժողովրդականությունը շարունակվեց մինչև 1990-ականների վերջը և 2000-ականների կեսերը, և հիփ-հոփը ազդեց երաժշտության այլ ժանրերի վրա, ինչպիսիք են նեո-սոուլը, նյու մետալը և R&B-ն։

2000-ականների վերջին և 2010-ականների սկզբին, ռեփերները կարողացան հանրաճանաչություն ձեռք բերել առցանց երաժշտության տարածման մեթոդների միջոցով, ինչպիսիք են սոցիալական ցանցերը և բլոգերը, իսկ հիմնական հիփ-հոփը ավելի մեղեդային, զգայուն ուղղություն ձեռք բերեց։

Թրեփ () և մամբլ ռեփ () ենթաժանրերը դարձան հիփ-հոփի ամենատարածված ձևերը 2010-ականների կեսերից մինչև վերջ և 2020-ականների սկզբին։

## Հիփ հոփի հայտնի ներկայացուցիչներ
* Թուփաք (2Pac)
* Դոկտոր Դրե (Dr. Dre)
* Այս Քյուբ (Ice Cube)
* Իզի Ի (Eazy-E)
* Սնուփ Դոգ (Snoop Dogg)
* Էմինեմ (Eminem)
* Ֆիֆթի Սենթ (50 Cent)
* Էքսզիբիթ (Xzibit)
* Դի Էմ Էքս (DMX)

## Հիփ հոփը Հայաստանում
Հայաստանում հիփ հոփի հիմնադիր է համարվում՝ Միշոն (Միքայել Աբրահամյան)։ Միշոն հետաքրքրվում էր հիփ հոփով դեռ դպրոցական տարիներին։ 14 տարեկանից գրում էր բանաստեղծություններ։ 2000 թվականին մանկության ընկերներ Յոժի, Համոյի և իր զարմիկ Սաշի հետ Միշոն ստեղծե է «Selected from...» խումբը, որտեղ էլ առաջին անգամ գրել է հիփ հոփ ժանրի երգ հայերենով։ Նրանք գրում էին երգեր հայերեն և ռուսերեն լեզուներով։ Մեկ տարի անց առանց տեսանելի պատճառների խումբը դադարեցրել է գործունեությունը։

2001 թվականին Միշոն ծանոթացել է ՀՏ Հայկոյի (Հայկ Մարգարյան) հետ։ Երկու տարի հետո հրապարակվել է նրանց առաջին երգը՝ «Հայ տղեն տղայա» (իրենց խմբի անունով՝ «Հայ Տղեք»)։ Դա առաջին հիփ հոփ խումբն էր Հայաստանում։ «Հայ Տղեքը» պաշտոնապես դադարեցրել է իր գործունեությունը 2008 թվականին։ Նույն թվականին Միշոն հիմնադրել է նոր խումբ՝ «Հայ Թիմ» անունով։

2007 թվականին Միշոն սկսել է սոլո գործունեություն՝ նույն տարում թողարկված «Էկա, տեսա, ...ի» ալբոմով։ Նա հանդես է եկել որպես լուրջ քնարերգու, որը բարձրաձայնում էր իր երկրի սոցիալական խնդիրները և արգելքները։ Նրա աշխատանքն աչքի էր ընկնում ոչ միայն Հայաստանում հիփ հոփը տարածելով, այլև ստեղծագործությունների քաղաքական, քնարական բովանդակությամբ։

## Տես նաև
* Ռեփ

## Գրականություն
* Toop, David (1984/1991) *Rap Attack II: African Rap To Global Hip Hop* New York: Serpent's Tail ;
* McLeod, Kembrew. *Interview with Chuck D and Hank Shocklee* 2002. *Stay Free Magazine*.
* Corvino, Daniel and Livernoche (2000) – *A Brief History of Rhyme and Bass: Growing Up With Hip Hop*. Tinicum, PA: Xlibris Corporation/The Lightning Source, Inc. 
* Hess, Mickey (2009) – *Hip Hop in America: A Regional Guide: Volume 1: East Coast and West Coast* Greenwood. 
* Rose, Tricia (1994)  -*Black Noise*. Middletown, Connecticut: Wesleyan University Press. 
*  Russell A. Potter |tytuł = Spectacular Vernaculars: Hip-Hop and the Politics of Postmodernism |data = 1995 |isbn = 0-7914-2626-2 |miejsce = Albany |wydawca = SUNY Press |oclc = 31604649 }}
* Light, Alan (ed). (1999) – *The VIBE History of Hip-Hop*. New York: Three Rivers Press. 
* George, Nelson (2000, rev. 2005) – *Hip-Hop America*. New York: Penguin Books. 
* Fricke, Jim and Ahearn, Charlie (2002) – *Yes Yes Y'All: The Experience Music Project Oral History of Hip Hop's First Decade*. New York: Da Capo Press. 
* Kitwana, Bakar (2004) -*The State of Hip-Hop Generation: how hip-hop's culture movement is evolving into political power*. December 4, 2006, Ohio Link Database
* Chang, Jeff (2005) – *Can't Stop Won't Stop: A History of the Hip-Hop Generation*. Picador, .
*George, Nelson. *Hip Hop America*. Penguin, 2005.
*Katz, Mark. *Groove Music. The Art and Cuture of the Hip Hop DJ*. OUP, 2012.

## Ծանոթագրություններ

## Արտաքին հղումներ
* Հիփ հոփի մասին դասարան․ամ֊ում
* Can't Stop, Won't Stop: A History of the Hip-Hop Generation&nbsp;— By Jeff Chang
* Back in the Days&nbsp;— *[[Vibe (magazine)|Vibe]]*
* Rap: Striking Tales of Black Frustration and Pride Shake the Pop Mainstream&nbsp;— By Robert Hilburn
* When did Reggae become Rap?  by D. George
* 
* 
*Uncivil War: The battle between the Establishment and supporters of rap music reopens old wounds of race and class  &nbsp;— By Chuck Philips

Կատեգորիա:Երաժշտական ոճեր
Կատեգորիա:Հիփ հոփ